Durban

Durban (mugažo afrikaans i anglijan kelil, anglijan virkand: [ˈdɜːrbən],  itheku-sanaspäi «laht») om lidn Suviafrikan Tazovaldkundan päivnouzmas. Se om Kvazulu-Natal-agjan kaikiš suremb lidn. Mülüb Etekvini-lidnümbrikho.

 Istorii 
Portugalijalaižed nimitihe merikarad Natal («Raštvad») vl 1497, Portu-Natal-meriport oli olmas. Nügüdläižen eländpunktan aluz om pandud vn 1835 23. päiväl kezakud, nimitihe Anglijan Suviafrikan kolonijoiden Bendžamin D'Urban-gubernatoran kanzannimen mödhe. Ezmäine raudte Suviafrikas (1860), nügüd'aigan Afrikan suvipalan kaikiš järedamb meriport.

Durban šingotase eksportan-importan meriportal (1,6 mln TEU-konteinerid i jüguiden 25 mln tonnoid vl 2004, saharan i avtoiden eksport), saharrogon ümbriradmižen tegimil sijaližel torhudel, tekstil'tegimištol, Toyota-korporacijan tegimel (220 tuhad avtoid vodes, mändas eksportaks tobjimalaz), lebuturizmal i torguindal, mugažo mujuiden, muilan i konservoiden tegimil.

 Geografijan andmused 
Lidn sijadase Indižen valdmeren Natal-merikaran randal, 0..700 m korktusil, 22 m ü.m.t. keskmäižel korktusel. Umgeni-, Umhlatuzan i Umlas-joged ristikoitas lidnan territorijad.

Klimat om subtropine pehmed lämän valdmerijoksmusen tagut, pil'vekaz päpaloin. Voden keskmäine lämuz om +21,1 C°, kezakun-elokun +16,9..+18,2 C°, tal'vkun-keväz'kun +23,4..+25,0 C°. Ekstremumad oma +2,6 C° (heinku, eloku) i +40,0 C° (reduku). Il'man lämuz voib ületada +33 C° miččel taht kul. Paneb sadegid 976 mm vodes, enamba redukus-uhokus (105..122 mm kus), vähemba kezakus (30 mm) i elokus (31 mm). Kun keskmäine relätivine nepsuz vajehtase 72..80 % röunoiš voden aigan.

 Eläjad 
Vl 2011 lidnan eläjiden lugu oli 595 061 ristitud. Kaikiš suremb lidnan ristitišt om nügüd'. Vl 2023 kaik nell' millionad ristituid elihe lidnaglomeracijas 2 292 km² pindal (vl 2011 oli 3,44 mln eläjid, koumanz' surtte valdkundas).

Augotižlibundan mödhe (2011): muzaverižed afrikalaižed — 51,1 %, indijalaižed vai azijalaižed — 24,0 %, evropalaižed — 15,3 %, segoitadud augotižlibundanke — 8,6 %, toiženke augotižlibundanke — 1,0 %.

Ezmäižen kelen mödhe (2011): anglijan kel' — 49,8 %, zulun kel' — 33,1 %, kosan kel' — 5,9 %, afrikaans — 3,6 %, toine kel' — 7,6 %.

Kvazulu-Natal-agjan universitetKvazulu-Natal-agjan universitetan sait (ukzn.ac.za).  (46 tuh. üläopenikoid vl 2016, , , ) om sätud lidnas vl 2004 kahten universitetan ühtištusel, sen koume kampusad videspäi sijadasoiš Durbanas, niišpäi päine kampus kaks' nellikkilometrad pindal om enččes Uestvill'-ezilidnas.

 Transport 
Privatižed mikroavtobusad oma kundaližeks transportaks lidnas. Om koume avtobusmaršrutad turistoiden täht. Jonused oma levitadud ezilidnoiš.

Rahvahidenkeskeine lendimport Čaka-kunigahan nimedRahvahidenkeskeižen lendimportan Čaka-kunigahan nimed sait (kingshakainternationalairport.com).  (DUR / FALE, 4,3 mln passažiroid finansižel vodel 2022) om saudud vll 2007−2010 i radab 35 kilometras pohjoižhe Durbanan keskuzpalaspäi vspäi 2010. Tehtas reisid valdkundan järedoihe lidnoihe, lähižiden maiden pälidnoihe, Suvipäivlaskmaižen Azijan maihe (Doh, Dubai, Stambul). Vll 1951−2010 rahvahidenkeskeine Durban-lendimport (DUR / FADN) radoi lidnan suves, vedihe 255 mln passažiroid kaikil niil vozil.

 Galerei 

 Homaičendad 

 Irdkosketused 
 Lidnan oficialine sait (durban.gov.za). 


Kategorii:Suviafrikan Tazovaldkundan lidnad
Kategorii:Eländpunktad kirjamišton mödhe
Kategorii:Kvazulu-Natal